Da Mimar Sinan (Architekt Sinan), woascheinli Yusuf Sinan (oda Sinanüddin) bin Abdullah (oda Abdülmennan, Abdurrahman, Abdülkerim), (* um 1490 woarscheinli z Ağırnas bei Kayseri; † 17. Juli 1588 z Konstantinopel) wor da berihmtasde osmanische Architekt und guit ois oana vo de grässtn Architektn vo oin Zeidn.

Da Sinan wor da Suhn vo an Stoametz. Ea hod a guade technische Ausbuidung duachlaffa und is draf zua osmanischn Armee ganga. Ea is schnej afgstiegn, is Offizia worn und spoda gfiachteda Kommandant vo de Janitscharn. Do hod a in de Fejdzig sei Ingenieurkunst entwicklt. Ea hod Befestigunga, Bruckn und Strossna baut. Wiara 50 Joar oid wor is a keniglicha Architekt worn und is des fia fost 50 Joar lang bliem. Ea is 98 Joar oid worn.

Sei Moastaweak is de Selimiye Moschee z Edirne, sei berihmtasdes Weak owa de Suleiman Moschee z Istanbul.

Bautn

Da Sinan hod 476 Bautn konstruiad und oda iwawochd. 196 davo stengan no imma.

94 Grousse Moscheen (camii),
57 Schuin
52 Kloane Moscheen (mescit),
48 Bodhaisa (hamam).
35 Paläste (saray),
22 Mausoleen (türbe),
20 Karawansarein (kervansaray; han),
17 Effentliche Kuchln (imaret),
8 Bruckn
8 Logahaisa
7 Koranschuin ('medrese),
6 Aquedukte
3 Krankahaisa (darüşşifa)

Orbadn (Auswoi)
Azapkapi Sokullu, Moschee z Istanbul
Caferağa Medresseh
Selimiye Moschee z Edirne
Süleymaniye Complex
Kılıç Ali Pasha Complex
Molla Çelebi Mosque
Haseki Bodhaus
Piyale Pasha Moschee
Şehzade Moschee
Mihrimah Sultan Moschee z Edirnekapı
Mehmed Paša Sokolović Bruckn z Višegrad
Nisanci Mehmed Pasha Moschee
Rüstem Pasha Moschee
Zal Mahmud Pasha Moschee
Kadirga Sokullu Moschee
Koursoum Moschee or Osman Shah Moschee z Trikal
Al-Takiya Al-Suleimaniya z Damascus
Yavuz Sultan Selim Madras
Mimar Sinan Bruckn z Büyükçekmece
Church of the Assumption z Uzundzhovo
Tekkiye Moschee
Khusruwiyah Moschee
Oratory at the Western Wall
Mimar Sinan